Kacrita sang purusada, ratune ring ratna kanda, nyaratang mangkin pacang ngruruh paratu satus diri, kaanggen nawur punagi. Kacritayang sampun kocap polih sia dasa sia, mawinan malih magebug ka jagat singala, pacang ngejuk Sang Prabhu Jaya Wikrama, mangda tetep dados satus. Santukan Sang Jaya Wikrama dahating surawira ring payudan, nenten kayun nyerahang angga, mawastu Ida seda ring payudan, atmane nincap ka suargaloka. Sang Purusadha kosekan ring kahyun, santukan nenten prasida ngejuk Sang Jaya Wikrama.
Malih ida nabdabang wadwa, pacang magebug kawidharba pura, gelisin cerita, sampun Sang Prabhu Widharba keni kacidra, raris kakeberang. Jangkep mangkin sampun polih para ratu satus, pacang katur ring Bhatara Kala. Gelis Sang Purusada ngaturang punagi ring Ida Bhatara Kala. Nanging Ida Bhatara Kala nenten nerima punagi punika santukan nenten madaging Sang Sutasoma. Tan asue, Sang Purusada saha wadwa raksasane malih manglurug ka Astina Pura, praya ngejuk Sang Sutasoma.
Sang Sutasoma rauh ka Kurusetra, magutina wadwa raksasan Sang Purusadane. Yudhane rames pisan, wadwan Sang Purusadane lilih, akeh sane padem. Sang Purusada kroda, raris mamurti anggane saksak gunung maha meru, prabhune rwangatus, bahune rwangewu, makasami ngambel sanjata saha ngamedalang geni angala dalad.
bahas pr bahasa bali, wacana aksara bali, wacana aksara bali Sang Sutasoma dados Caru, wacana Sang Sutasoma dados Caru aksara bali, wacana aksara bali smp kelas 9, wacana bahasa bali beraksara bali kelas 9 sang sutasoma dados caru
ban_Latn ban_Latn ban_Latn ban_Latn